**OBRAZLOŽENJE**

**1. OSNOVA ZA DONOŠENJE OVE ODLUKE**

Pravna osnova za donošenje Odluke sadržana je u Zakonu o prostornom uređenju („Narodne novine“ 153/13, 65/17, 114/18, 39/19 i 98/19) (dalje u tekstu: Zakon), u člancima kako slijedi:

* članku 86. kojim je utvrđeno da izrada prostornog plana započinje na temelju Odluke o izradi plana kao i da istu donosi predstavničko tijelo jedinice lokalne samouprave,
* članku 89. kojim je propisan sadržaj Odluke,
* članku 113. kojim je u stavku 1. utvrđeno da se odredbe Zakona kojima je uređena izrada i donošenje prostornih planova na odgovarajući način primjenjuju na izradu i donošenje izmjena i dopuna prostornih planova.

Također, vezano uz odredbe uvodno navedenog članka 86. Zakona koje propisuju obvezu prethodnog pribavljanja mišljenja sukladno posebnim propisima kojima se uređuje zaštita okoliša i prirode o potrebi provedbe postupka ocjene o potrebi strateške procjene odnosno provedbi strateške procjene utjecaja na okoliš vezano uz planirane izmjene, treba istaknuti kako je prethodnim mišljenjem Upravnog odjela za održivi razvoj Istarske županije ……………………..od ……………….. godine, utvrđeno da za predmetne izmjene i dopune ne postoji potreba provedbe navedenih postupaka.

Nadalje, pravnu osnovu za donošenje Odluke čine i odredbe članka 39. Statuta Grada Pula-Pola („Službene novine“ Grada Pule br. 7/09, 16/09, 12/11, 1/13, 2/18, 2/20, 4/21 i 5/21) kojim je propisano da Gradsko vijeće donosi Odluke i druge opće akte kojima uređuje pitanja iz samoupravnog djelokruga Grada Pula-Pola (dalje u tekstu: Grad Pula).

**2. TEMELJNA PITANJA KOJA TREBA UREDITI OVOM ODLUKOM**

Ovom Odlukom se pokreće postupak izrade IV. Izmjena i dopuna Urbanističkog plana uređenja „Max Stoja“ („Službene novine“ Grada Pule br. 12/12, 13/14, 19/14-pročišćeni tekst, 12/17, 4/18-pročišćeni tekst, 11/19 i 13/19-pročišćeni tekst).

**3. RAZLOZI ZA DONOŠENJE OVE ODLUKE**

Urbanistički plana uređenja „Max Stoja“ je donesen 2012. godine. Kroz tri postupka 2014., 2017. i 2019. g. mijenjana su prostorna rješenja važećeg Plana.

Ovim Izmjenama i dopunama Plana pristupa se temeljem pisma namjere tvrtke Max City s inicijativom za izradu i financiranje IV. Izmjena i dopuna UPU-a „Max Stoja“, uslijed izmjene planiranih razvojnih projekata. Navedena inicijativa prihvaćena je Zaključkom Gradonačelnika, KLASA: 350-01/22-01/257, URBROJ:2163-7-04-02-0139-22-3, od 09. kolovoza 2022. godine.

Po analizi dostavljenog prijedloga u dijelu predloženih ciljeva, te s krajnjim ciljem stvaranja prostorno-planskih pretpostavki za kreiranje novog urbanog prostora i javnih sadržaja, utvrđena je potreba pokretanja izmjena i dopuna Plana te preispitivanja i izmjene planskih rješenja definiranih Odlukom o izradi Izmjena i dopuna Plana, u skladu s mogućnostima iz Generalnog urbanističkog plana Grada Pule.

**4. SREDSTVA POTREBNA ZA PROVEDBU OVE ODLUKE**

Sredstva za izradu IV. Izmjena i dopuna Urbanističkog plana uređenja „Max Stoja“ koje su predmet ove Odluke, kao i ostalih potrebnih troškova vezanih uz izradu istoga osigurat će privatni investitor.

**5. OBRAZLOŽENJE SADRŽAJA ODLUKE**

Uz članak 1.

Člankom 1. je utvrđen predmet Odluke.

Uz članak 2.

Člankom 2. utvrđen je sadržaj Odluke.

Uz članak 3.

Člankom 3. utvrđena je pravna osnova za donošenje Odluke.

Uz članak 4.

Člankom 4. utvrđeni su razlozi pokretanja izrade izmjena i dopuna Plana.

Uz članak 5.

Člankom 5. utvrđen je obuhvat izrade izmjena i dopuna Plana.

Uz članak 6.

Člankom 6. dana je sažeta ocjena stanja prostora u obuhvatu Plana.

Uz članak 7.

Člankom 7. utvrđeni su ciljevi i programska polazišta izmjena i dopuna Plana.

Uz članak 8.

Člankom 8. utvrđena je potreba pribavljanja stručnih podloga za izradu izmjena i dopuna Plana.

Uz članak 9.

Člankom 9. utvrđen je način pribavljanja stručnih rješenja.

Uz članke 10. – 12.

Člancima 10. – 12. utvrđen je popis javnopravnih tijela određenih posebnim propisom koji daju zahtjeve za izradu prostornih planova iz područja svog djelokruga, te drugih sudionika, koji će sudjelovati u postupku izrade IV. Izmjena i dopuna Urbanističkog plana uređenja „Max Stoja“, rok za dostavu zahtjeva te obveze tih sudionika vezane uz dostavu zahtjeva.

Uz članak 13.

Člankom 13. utvrđeni su rokovi za pojedine faze u izradi izmjena i dopuna Plana.

Uz članak 14.

Člankom 14. je utvrđen način financiranja izrade plana.

Uz članak 15.

Člankom 15. je utvrđeno stupanje na snagu ove Odluke.

**PROČELNICA**

**Ingrid Bulian, dipl.ing.arh.**

Prilog:

* Mišljenje Upravnog odjela za održivi razvoj Istarske županije o potrebi provedbe postupka ocjene odnosno strateške procjene utjecaja na okoliš …………….od ……….godine.